送韓欽聖學士京西提刑
作者：梅堯臣
朝代：宋

paragraphs: 王朝慎常刑，恐民陷非辟。
分命遣使車，謬枉得舉摘。
兼之勸農桑，欲野無曠隙。
韓侯夙所志，功利豈止百。
茫茫唐鄧間，荒土無牛跡。
邵閼廢未久，柘陽仍舊白。
二地儻復營，萬世不可易。
昔在漢家時，近親多占籍。
苟或非膏腴，當應徒畿赤。
每念輒歎嗟，未能俾盡畫。
天將富斯民，事與願不隔。
其易謂何如，拾芥由琥珀。
我今送韓侯，書以贈無責。